cyanic-selkie/wikianc huggingface dataset:
Paavali VI
Elämä ennen paaviutta
Paavi Johannes XXIII itse toivoi avoimesti Montinia seuraajakseen paavinistuimelle. Vielä kuolinvuoteellaankin paavi ilmoitti "olevansa sitä mieltä, että Montini tulee olemaan hänen seuraajansa". Paavi Johannes XXIII kuoli 3. kesäkuuta 1963, minkä jälkeen kardinaalit kokoontuivat konklaaviin valitsemaan hänelle seuraajaa.
Valinta paaviksi
thumb|Paavali VI:n paavillinen vaakuna. Pääehdokkaina vuoden 1963 konklaavissa olivat vanhoillisten ehdokas Ildebrandi Antoniutti sekä uudistusmielisten Giacomo Lercaro ja Giovanni Battista Montini. Ehdokkaista Montinilla olisi voinut olla hyvät mahdollisuudet voittaa jo vuoden 1958 konklaavi, mutta silloin häntä ei oltu vielä nimitetty kardinaaliksi, eikä hän siten ollut sovelias paaviehdokas. Autuaan Johannes XXIII:n nimitettyä Montinin kardinaaliksi oli tällä nyt realistinen mahdollisuus nousta paaviksi.
Kuten useimmista muistakaan konklaaveista, ei vuoden 1963 konklaavin kulusta ole kovin tarkkoja tietoja. Konklaavi pidettiin tavalliseen tapaan Sikstuksen kappelissa, eivätkä ulkopuoliset päässeet seuraamaan salaista äänestystä.
Äänestyksen ensimmäisillä kierroksilla uudistusmielisten kardinaalien äänet jakautuivat Giacomo Lercaron ja Giovanni Battista Montinin kesken. Kolmannessa äänestyksessä Lercaron kannattajat siirtyivät tukemaan Montinia, mutta tämän saama kannatus ei vielä saavuttanut tarvittavaa kahden kolmanneksen enemmistöä. Vaikutti siltä, että konklaavi saattaisi lukkiutua, elleivät joko konservatiivit tai uudistusmieliset antaisi periksi ja suostuisi toista näkökantaa edustavaan paaviin. Kuudennella äänestyskerralla konservatiivit suostuivat kannattamaan Montinia, ja tämä valittiin seuraavaksi paaviksi.
Uusi paavi vielä kruunautti itsensä perinteisellä kolmikerroksisella paavin tiaralla, mutta tämän jälkeen tiaara myytiin, ja rahat jaettiin köyhille. Luopuessaan paavinkruunuksikin kutsutusta tiaarasta Paavali VI osoitti, ettei paaviutta pitäisi ensisijaisesti arvioida etuoikeuksien ja vallan käsitteillä. Ele ei merkinnyt paavin luopumista hengellisestä vallasta, mutta sillä hän näytti, että paavinviran tuoma hengellinen valta on käsitettävä kirkon palveluna eikä paavin etuoikeutena.
Vatikaanin toinen kirkolliskokous
Ensimmäiseksi Paavali VI ilmoitti tärkeimmäksi tehtäväkseen konsiilin jatkamisen. Konsiilin toinen istunto pidettiinkin 29. syyskuuta 1963. 28. lokakuuta 1965 paavi julkaisi ekumeenisen kirkolliskokouksen päätöksen, jonka mukaan juutalaisia ei tule pitää kollektiivisesti syyllisinä Kristuksen surmaamiseen. Tämä oli ollut yksi niistä argumenteista, millä kansallissosialistit olivat perustelleet antisemitististä toimintaansa.
Paavali VI piti ohjakset käsissään tiukemmin kuin edeltäjänsä Johannes XXIII, joka oli antanut kirkolliskokouksen työskennellä melko itsenäisesti. Hän pyrki hyväksyttämään konsiilin asiakirjat mahdollisimman suurella enemmistöllä, jolloin myönnytyksiä oli tehtävä konservatiiviselle vähemmistölle.
Uuden paavin osa ei ollut helppo, sillä kirkolliskokouksessa uudistusta (aggiornamento) vaativat saivat äänensä kuuluviin, mitä vanhoilliset säikähtivät. Konsiilin uudistukset olivat liikaa vanhoillisille, mutta riittämättömiä radikaaleille uudistajille. Paavi ei antanut tukeaan jyrkimmille uudistajille eikä myöskään konservatiiveille, vaan pyrki pääsemään kompromissiratkaisuihin. Paavali VI:n onnistuikin saada hyväksytyksi kokouksen asiakirjat suurilla enemmistöillä, koska vain kolmessa äänestyksessä yli 50 henkilöä vastusti asiakirjan hyväksymistä. Paavali VI sai sekä uudistusmielisimpien että konservatiivisimpien tahojen vihat niskaansa, mutta onnistui pitämään kirkon ohjaksissa konsiilin jälkeisessä sekasortoisessa tilanteessa.
Paavali VI toteutti useita konsiilin päätöksiä, kuten jumalanpalveluksen uudistamisen. Lisäksi hänen aloitteestaan vahvistettiin kirkkoa koskevassa asiakirjassa paavin ylin opetusvalta. Paavali VI myös veti konsiilin asialistalta kysymyksen pappien selibaatista kiertokirjeessään 1967 ja lupasi myöhemmin palata asiaan. Vaikka useita pappeja oli eronnut virastaan ja avioitunut, pysyi ensylika perinteisellä kannallaan. Tämä ei lopettanut kritiikkiä, vaan päinvastoin lisäsi sitä.
Suhteet ortodoksiseen kirkkoon
Paavali VI:n pontifikaatin eli paavinkauden aikana katolisen kirkon suhteet ortodoksiseen kirkkoon paranivat huomattavasti. Tilanne suhteiden lämpenemiselle oli otollinen, sillä vallassa oli samanaikaisesti kirkkojen lähempää yhtenäisyyttä kannattava paavi Paavali VI ja kristikunnan ykseyttä toivova ortodoksisen kirkon patriarkka Athenagoras I.
Rovena Marku
Marku kilpaili vuoden 2007 maailmanmestaruuskilpailuissa 50 metrin vapaauinnissa ja 50 metrin rintauinnissa. Lisäksi hän osallistui vuoden 2005 Välimeren kisoihin.
Paavali VI
Suhteet ortodoksiseen kirkkoon
1960-luvulla tapahtui useita katolisen ja ortodoksisen kirkon välien lämpenemisen kannalta tärkeitä tapahtumia. Esimerkiksi paavi Paavali VI ja patriarkka Athenagoras I tapasivat toisensa Jerusalemissa vuonna 1964. Lisäksi vuosina 1963 ja 1964 pidettiin Rodoksen saarella kaksi yleisortodoksillista konferenssia, joissa käsiteltiin ensisijaisesti ortodoksisen kirkon suhteita katoliseen kirkkoon. Lisäksi samanaikaisesti käynnissä oli katolisen kirkon osalta uudistava Vatikaanin toinen kirkolliskokous, jonka jotkin päätökset helpottivat vuoropuhelua muiden kirkkojen kanssa.
Tärkeä hetki ortodoksisen ja katolisen kirkon välillä koettiin Vatikaanin toisen kirkolliskokouksen jälkeen, jolloin ortodoksisen ja katolisen kirkon johtajat kumosivat vuonna 1054 annetun molemminpuolisen kirkonkirouksen. Tästä merkittävästä muutoksesta huolimatta katolilaiset ja ortodoksiset teologit alkoivat keskustella oppien erilaisuudesta ja paavin asemasta vasta 1980-luvun alussa.
Kanta perhesuunnitteluun ja ehkäisyyn
Paavi veti konsiilin käsittelystä asian, jossa päätettiin kirkon kantaa perhesuunnitteluun ja ehkäisyyn. Edellinen paavi oli jo antanut sen valmistelun tutkijaryhmälleen, jonka mukaan perhesuunnittelu sallittaisiin ja ehkäisy jätettäisiin puolisoiden oman harkinnan varaan. Näin myös tapahtui, sillä maaliskuussa 1967 julkaistussa kiertokirjeessään "Populorum Progressio" Paavali VI varovasti hyväksyi viranomaisten toimet väestönkasvun säätelemiseksi "edellyttäen, että ne ovat sopusoinnussa moraalilain kanssa" ja samoin vanhempien oman vastuun lapsimääräänsä nähden kirjoittaen: "Vanhempien asia on myös asian täysin tuntien päättää lastensa lukumäärästä ottaen huomioon velvollisuutensa Jumalaa, itseään, jo maailmaan saattamiaan lapsia ja sitä yhteisöä kohtaan, johon he kuuluvat." Paavali VI julkaisi vuonna 1968 kiertokirjeen Humane vitae, jossa vahvistettiin aikaisempi kanta, että "sellainen aviollinen yhteys, joka ei tapahdu suvunjatkamistarkoituksessa, on luonnonlain vastainen ja epäsiveellinen".
Paavali VI otti perhesuunnitteluun kehitysmaissa olevia neuvonantajiaan tiukemman kannan. Ehkäisyvälineiden käytön lisäksi Paavali VI tuomitsi myös abortin. Paavin asettamien katolisen kirkon ihanteiden poikkeavuuden tavallisen kansan käyttäytymisestä on katsottu heikentäneen katolisen kirkon arvovaltaa sekä myös aiheuttaneen ihmisten vieraantumista kirkosta.
Paavillinen kiertokirje Humanae vitae aiheutti suuremman kuohunnan kuin yksikään toinen kiertokirja Vatikaanin toisen kirkolliskokouksen jälkeen. Kiertokirjeessään Paavali VI kielsi kaikki menetelmät syntyvyyden säännöstelemiseksi keinotekoisesti. Paavi torjuu kiertokirjeessä jokaisen toimen, "joka joko ennen aviollista yhtymistä, sen aikana tai sen johtaessa luonnollisiin seurauksiinsa pyrkii estämään elämän syntymisen, joko siihen tavoitteena pyrkien tai sitä välikappaleena johonkin muuhun käyttäen."
Kiistoja kirkossa
thumb|left|Vanha latinan kielellä pidetty messu. Vatikaanin toinen kirkolliskokous uudisti messua sallimalla sen järjestämisen kansankielellä, mikä herätti kiistoja kirkon sisällä.
Paavali VI:n pontifikaatin aikana katolinen kirkko oli murrosvaiheessa. Vatikaanin toinen kirkolliskokous oli tehnyt päätöksiä kirkon uudistamisesta, mutta päätöksien saattaminen voimaan kesti aikaa. Paikoin uudistukset pyrittiin saattamaan voimaan varsin nopeasti.
Katolisen kirkolla oli sisäisiäkin ongelmia. Esimerkkinä kirkon sisällä tapahtuvasta kuohunnasta voidaan pitää Alankomaiden katolista kirkkoa, joka vielä 1950-luvulle tultaessa oli pysynyt selkeästi uskollisena Roomassa olevalle kirkkojohdolle. Vatikaanin toisen kirkolliskokouksen jälkeen Alankomaissa tapahtui kuitenkin kehitystä, jonka seurauksena julkaistiin Hollantilainen katekismus. Kyseiseen kirjaan oli liitetty muun muassa raamatuntutkimuksen tuloksia ja muuta uudempaa teologiaa. Lisäksi Alankomaiden katolisessa kirkossa kirkkojen yhtenäisyyteen ja jumalanpalvelukseen liittyvissä käytännöissä ei enää noudatettu täysin katolisen kirkon virallista linjaa.
Katolisessa kirkossa heräsi myös kysymys seurakuntapappien selibaattisäännöstä, jonka käsittelyn Paavali VI oli vetänyt pois Vatikaanin toisen kirkolliskokouksen asialistalta. Läntisessä ja keskisessä Euroopassa kärsittiin pulaa papeista, ja pappiskokelaiden määrä oli selvässä laskussa. Syynä oli katolisen kirkon selibaattisääntö, joka ei houkuttanut monia nuoria liittymään kirkon palvelukseen.
Katolisen kirkon sisällä kiisteltiin lisäksi kirkolliskokouksen uudistamasta jumalanpalvelusjärjestyksestä. Vatikaanin toisen kirkolliskokouksen jälkeen perustettiin erilaisia vanhaa latinankielistä messua puoltavia ryhmiä. Näiden ryhmien mukaan messujen pitäminen kansankielellä "protestantisoi" katolista kirkkoa. Tavallisienkin seurakuntalaisten joukossa muutokset saivat aikaan epävarmuutta, vaikkakin jotkin seurakunnat ottivat innolla vastaan uuden käytännön.
Viimeiset vuodet ja kuolema
Paavin viimeisiä vuosia varjostivat hänen ystävänsä entisen pääministerin Aldo Moron toukokuussa 1978 tapahtunut kidnappaus ja murha, jonka takana oli Punaiset prikaatit. Moron hautajaisissa Paavali VI esiintyi viimeisen kerran julkisuudessa.
Paavi Paavali VI kuoli 6. elokuuta 1978 kolme tuntia illalla saamansa sydänkohtauksen jälkeen. Paavi itse esitti pyynnön, jonka mukaan hänen hautajaistensa tuli olla yksinkertaiset, eikä hänen haudalleen tullut joidenkin muiden paavien tavoin asettaa monumenttia. Paavali VI:n kuolinpaikka oli Castel Gandolfo, jossa sijaitsee paavin kesäpalatsi.
Paavin matkat
thumb|Maat, joissa paavi vieraili merkittynä keltaisella. Paavali VI vieraili viidessä maanosassa ja oli siihen mennessä eniten matkustanut paavi kautta aikain saaden lisänimen "pyhiinvaeltajapaavi". Paavali VI kuuluu nykyäänkin eniten matkoja tehneiden paavien joukkoon, ja hän olikin ensimmäinen kaikilla viidellä mantereella vieraillut paavi.
Paavali VI vieraili pontifikaattinsa aikana muun muassa Israelissa, Intiassa, Italiassa, Yhdysvalloissa, Portugalissa, Turkissa, Kolumbiassa, Sveitsissä, Ugandassa, Pakistanissa, Filippineillä ja Australiassa. Matkojensa aikana paavi osallistui useisiin erilaisiin kokouksiin ja tapahtumiin, esimerkiksi kansalliseen eukaristiaa käsittelevään konferenssiin Italiassa. Lisäksi paavi tapasi matkoillaan useita valtionpäämiehiä.
Paavali VI jatkoi edeltäjiensä tavoin avaraa linjaa. Hän teki matkoja kaikkiin maanosiin ja osallistui YK:n yleiskokouksiin. Vuonna 1965 hän yhdessä Konstantinopolin patriarkka Athenagoran kanssa kumosi vuonna 1054 langetetut molemminpuoliset pannajulistukset.
Vuonna 1970 paavi yritettiin murhata Manilan kansainvälisellä lentokentällä, Filippiineillä. Epäonnistunut murhaaja oli bolivialainen surrealistinen taidemaalari Benjamín Mendoza y Amor Flores, joka yritti puukottaa paavia.
Paavali VI:n perintö paavinistuimelle
thumb|Paavali VI:tä kiittävä laatta [[argentiinalaisessa katedraalissa.]] Paavali VI itse ilmoitti heti paaviksi tultuaan tärkeimmän tehtävänsä olevan Vatikaanin toisen kirkolliskokouksen saattaminen loppuun. Lisäksi ensimmäisessä puheessaan paavina Paavali VI vakuutti Vatikaanin toisen kirkolliskokouksen jatkavan Johannes XXIII:n aloittamaa työtä kirkon uudistamiseksi. Tässä tavoitteessa Paavali VI onnistui, sillä hän saattoi kirkolliskokouksen loppuun neljän istuntokauden jälkeen. Paavali VI:n tapa pyrkiä hyväksymään kaikki kirkolliskokouksen asiakirjat mahdollisimman suuren enemmistön turvin aikaansai sen, että ainoastaan kolmea kirkolliskokouksen hyväksymää asiakirjaa vastusti lopullisessa äänestyksessä yli viisikymmentä henkilöä.
Paavali VI:n paavillisista opetuksista kiertokirje Humanae vitae muodostui erityisen tärkeäksi. Ehkäisyn, perhesuunnittelun ja abortin kieltäminen vastoin paavin neuvonantajien suosituksia herätti paljon keskustelua ja kiistaa, eikä tämä kiista ole vieläkään laantunut. Esimerkiksi edesmennyt paavi Johannes Paavali II teroitti vuonna 1980 Paavali VI:n kiertokirjeen kieltoa perhesuunnittelusta ja syntyvyyden säännöstelemisestä keinotekoisin tavoin.
Jo paaviksi tullessaan Paavali VI vetosi kristillisiin kirkkoihin keskinäisen anteeksiannon saavuttamiseksi:
Pitäessään ensimmäistä puhettaan paavina Paavali VI myös lausui sydämellisen tervehdyksen muiden kuin katolisen kirkon delegaateille. Hänen pontifikaattinsa aikana katolisen kirkon suhteet muihin kristillisiin kirkkoihin lämpenivät. Paavi esimerkiksi tapasi useita kertoja ortodoksiseen kirkkoon kuuluvan Konstantinopolin patriarkan. Samoin paavi muun muassa vieraili pontifikaattinsa aikana Kirkkojen maailmanneuvoston päämajassa sekä osallistui tapaamiseen Canterburyn arkkipiispan kanssa.
Paavali VI myös jatkoi joidenkin edeltäjiensä ja varsinkin Johannes XXIII:n tapaan paaviuden lähentymistä modernin maailman kanssa. Hän esimerkiksi poisti käytöstä vuonna 1910 Pius X:n ollessa paavina käyttöönotetun antimodernistivalan. Vala vaati ylempiin pappisvirkoihin pyrkijöitä muun muassa vannomaan, että he hyväksyvät kaikki katolisen kirkon opetusviran eli paavin säätämät asiat, että kirkko on Pietarin ja hänen seuraajiensa varaan rakennettu ja että Jumalan olemassaolo voidaan varmasti tuntea ja myös todistaa.
Kritiikkiä
Johtaessaan katolista kirkkoa läpi Vatikaanin toisen kirkolliskokouksen, Paavali VI sai osakseen myös kritiikkiä erilaisilta ryhmiltä. Esimerkiksi hänen suhtautumisensa radikaaleimpiin uudistajiin ja vanhoillisimpiin konservatiiveihin aiheutti sen, että hän ei ollut kovin pidetty kummallakaan taholla.
Paavali VI:n päätös vetää seurakuntapappien selibaattivaatimuksen käsittely pois kirkolliskokouksen asialistalta ja puolustaa selibaattisääntöä kiertokirjeessä Sacerdotalis caelibatus ei myöskään ollut kaikkien mieleen. Seurakuntapappien selibaattisäännön oikeutusta teologisin perustein epäiltiinkin useilla tahoilla, sillä yksikään periaatteellinen teologinen syy ei puolusta sitä.
Myös Humanae vitae -kiertokirje herätti vastustusta. Kritiikki kiertokirjettä kohtaan jakaantui pääosin kahteen erilaiseen näkökohtaan: kiistaan kirkollisesta sukupuolimoraalista ja kiistaan paavin auktoriteetin käytöstä kiistassa. Essenissä järjestetyillä katolisilla kirkkopäivillä vuonna 1968 käsiteltiin muun muassa paavin auktoriteetinkäyttöä. Kirkkopäivillä selvisi, että seurakunnan jäsenet vastustivat paavin auktoriteetinkäyttöä, jossa tavallisia uskovaisia ei kuunneltu. Huomattavaa on kuitenkin se, ettei itse paaviutta tai paavin opetusvirkaa kirkossa kyseenalaistettu.
Q-analogia
q-analogia on matematiikan osa-alue, joka muistuttaa tavallista analyysiä, mutta perustuu hieman erilaiseen määritelmään. q-analogiassa saadaan monia normaalia tutunnäköisiä tuloksia, mutta tavallisten funktioiden q-analogioiden ominaisuudet ovat yleensä hieman totutusta poikkeavia. q-analogiassa keskeinen suure on kompleksiluku q, joka valitaan siten, että |q| < 1.
Eulerin–Jacksonin operaattori eli q-derivaatta on eräs tapa määritellä derivaatan diskreetti vastine. q-derivaatta, joka operoi funktioon f(x), määritellään erotusosamääränä
Helposti nähdään, että kun tässä q \to 1 niin q-derivaatan määritelmä lähestyy tavallisen derivaatan määritelmää.
Tämän q-derivaatan avulla voidaan määritellä differentiaaliyhtälöiden diskreettejä vastineita, q-differenssiyhtälöitä. Tällaisen yhtälön yleinen muoto on
saadaan määriteltyä kokonainen q-derivaattaan perustuva analyysin vastine.
Usein vastaantulevia merkintöjä ovat nk. q-sulkeet
sekä q-kertoma
joiden avulla kirjoitettuna q-analogian lausekkeet muistuttavat normaalin analyysin vastaavia. Erityisesti kannattaa huomata, että
joten q-kertoma on täsmälleen analoginen tavallisen kertoman kanssa.
Songbird (Oasiksen kappale)
Singlen korkein sijoitus Britannian singlelistalla oli kolmantena. Sen b-puolina ovat ”(You’ve got) The Heart of a Star” ja ”Columbia (Live)”, jotka on kirjoittanut Noel Gallagher. Singlestä on myös julkaistu DVD-versio, jonka sisältö on muuten sama, paitsi että b-puolet on korvattu noin kymmenen minuuttia kestävällä Oasis behind the scenes -dokumentilla, aiemmin julkaisemattomalla Gallagherin veljesten haastattelulla ja ”Songbird”-demolla. Singlen kansi on kuuluisan kansitaiteilija Simon Halfonin suunnittelema.
Osakeyhtiön purkaminen
Osakeyhtiötä purettaessa on ratkaisevaa se, onko yhtiössä riittävästi varoja sen velkojen maksuun vai ei. Varojen riittäessä toimeenpannaan selvitystilamenettely. Mikäli varat huomataan riittämättömiksi, on yhtiö asetettava konkurssiin.
Heikko oma pääoma
Yhtiön on tehtävä viipymättä rekisteri-ilmoitus, jos sen oma pääoma on negatiivinen tai julkisen yhtiön omapääoma on alle puolet osakepääomasta (Osakeyhtiölaki 2006/624 20. luku 23 §) ja kutsuttava koolle yhtiökokous yhtiön taloudellisen aseman parantamiseksi tai yhtiön asettamiseksi selvitystilaan. Selvitystilassa olevan yrityksen toiminnan jatkaminen on vaikeaa, koska lain 2006/624 22. luvun mukaan yhtiön hallitus ja johto voi joutua henkilökohtaiseen vastuuseen, mikäli se aiheuttaa osakkeenomistajille tai velkojille vahinkoa.
Selvitystila
Yhtiön asettaa selvitystilaan yhtiökokous, kaupparekisteriviranomainen tai tuomioistuimen päätös. Kun selvitystila on vapaaehtoinen, sen aloittamisesta ja lopettamisesta päättää yhtiökokous 2/3 määräenemmistöllä osakeyhtiölain (OYL) 5:27:n mukaisesti. Rekisteriviranomainen määrää yhtiön selvitystilaan tai poistaa sen rekisteristä, mikäli yhtiöllä ei ole toimikelpoista hallitusta, yhtiöllä ei ole rekisteriin merkittyä edustajaa, tilinpäätösasiakirjoja ei ole viety rekisteröitäväksi vuoden kuluessa tilikauden päättymisestä tai yhtiö on asetettu konkurssiin, joka on rauennut varojen puutteeseen.
Selvitystilamenettely
Uuden osakeyhtiölain mukaan selvitystila alkaa heti, kun sitä koskeva päätös on tehty ja selvitysmiehet valittu. Selvitystilan astuttua voimaan selvitysmiesten tulee hakea julkinen haaste yhtiön velkojille. Haaste velvoittaa velkojat ilmoittamaan saatavansa siinä mainittuun määräpäivään mennessä. Mikäli velkoja ei toimita ilmoitusta, saatavat raukeavat.
Hannus (Oulu)
Hannus on Oulussa Kiimingin suuralueella sijaitseva kaupunginosa. Kaupunginosan keskus Hannus sijaitsee valtatien 20 varrella, 30 kilometriä Oulun keskustasta ja yhdeksän kilometriä Kiimingin keskuksesta Kuusamon suuntaan.
Hannuksessa toimi pitkään muun muassa munkeistakin tunnettu Hannuksen leipomo-kahvilabaari, jonka yhteydessä oli kyläkauppa, asiamiesposti sekä grilli. Yritys lopetettiin lokakuussa 2008.
Hannuksessa toiminut koulu lakkautettiin syyskuussa 2008. Nykyään entisessä koulurakennuksessa järjestetään muun muassa erilaista harrastustoimintaa. Koulun pihalla on toiminut kesäaikaan myös jäätelökioski.
Hannuksessa toimii kyläyhdistys Hannuksen kyläyhteisö ry.
Kuortaneen kihlakunta
Kuortaneen kihlakunta on entinen Suomen kihlakunta, joka sijaitsi Vaasan läänissä. Kuortaneen kihlakunta muodostettiin muutamasta Korsholman pohjoiseen voutikuntaan kuuluneesta kappelikunnasta sekä Korsholman itäisen voutikunnan läntisestä puolikkaasta 1835.
Vuonna 1940 kihlakuntaan kuuluivat seuraavat kunnat:
Kihlakunnan maapinta-ala oli 6 498,21 km² (1.1.1938), ja sen väkiluku oli 80 482 henkeä (31.12.1939).
Mitsubishi Starion
right|250px
Starion oli japanilaisen Mitsubishi Motorsin vuosina 1982–1989 valmistama liftback-korinen urheiluauto. Kaksiovisen, nelipaikkaisen ja takavetoisen mallin voimanlähteenä toimi turboahdettu rivinelonen. Pohjois-Amerikassa Starionia myytiin nimillä Dodge- ja Plymouth Conquest, vuosina 1984–1986 ja Chrysler Conquest, vuosina 1987–1989. Starion on yksi ensimmäisistä japanilaisista turboahdetuista autoista.
Taustaa
Starion tehtiin kilpailemaan GT -autojen luokassa muiden japanilaisten urheiluautojen, kuten Toyota Supran ja Nissan 300ZX:n kanssa. Starion turboahdettu nelisylinterinen moottori oli kilpailukykyinen lähes joka luokassa. Huonosta myyntimenestyksestään huolimatta media pitää edelleen Starionia turboahdettujen japanilaisten autojen aikakauden aloittajana.
Starionin moottori oli edessä, mutta auto oli takavetoinen, kuten useimmat urheiluautot. Starionissa oli myös ABS-jarrut, mutta vain takana.
Starionia valmistettiin sekä kapeakorisena urheiluversiona että leveäkorisena ralliversiona. Auto oli luotettava ja siihen tehtiin valmistusajan aikana ainoastaan pieniä muutoksia.
Starionin valmistus lopetettiin vuonna 1990, kun sen korvasi Mitsubishi 3000GT, joka perustui lähes täysin Mitsubishin aiemmin esittelemään HSX Sports -konseptiin. Starion toimi kuitenkin suunnittelun perustana myöhemmille Mitsubishin urheiluautoille, joita ovat mm. Mitsubishi Eclipse ja Mitsubishi Lancer Evolution-mallit.
Australia
Kaikissa Australian malleissa on 2.0 -litrainen 4G63 -moottori.
Japani
Myös suurimmassa osassa Japanin malleja on 2.0 -litrainen 4G63 -moottori, lukuun ottamatta 2.6 -litraisella 4G54 -moottorilla varustettua GSR-VR -mallia.
Roomalaiset numerot GSR -merkinnän jälkeen tarkoittavat auton varustelutasoa. GSR-X - nahkasisustus, vakionopeudensäädin, automaattinen ilmastointi
Eurooppa
Euroopassa oli saatavilla kaksi mallia 2.0-litraisella moottorilla:
Luettelo Maija Vilkkumaan kappaleista
Tämä on luettelo Maija Vilkkumaan kappaleista hänen soolouraltaan. Kappaleet on pyritty järjestämään julkaisuajan mukaan vanhimmasta uusimpaan.
Rakkaudella, sinun
Rakkaudella, sinun on Paula Koivuniemen vuonna 1993 julkaistu albumi. Albumin on julkaissut CD-levynä, LP-levynä ja C-kasettina Fazer Finnlevy.
SriLankan Airlines
SriLankan Airlines on Sri Lankan kansallinen lentoyhtiö. Yhtiön solmukohtana toimii Bandaranaiken kansainvälinen lentoasema, josta lentoyhtiö lentää maailmanlaajuisesti yli 40 kohteeseen. Yhtiö perustettiin vuonna 1979 Air Lankana. Yhtiö liittyi lentoyhtiöallianssi Oneworldiin vuoden 2014 toukokuussa.
Rakkaudella, sinun
Helsingin Sanomien Pirkko Kotirinta kirjoitti, että albumia on työstetty iskelmien liukuhihnatuotannosta poikkeavalla huolellisuudella. Hän kehuu Koivuniemen ja taustahahmojen taitoa paitsi hallita julkisuutta, myös valita artistille sopivia kappaleita. Tasalaatuisella albumilla suomalaistuotantoa olevat kappaleet ovat Kotirinnasta italialaisia parempia, mutta parhaiten Koivuniemen käheä ääni sopii hänestä slaavilaista alkuperää olevaan lauluun ”Miksi luoksesi jäänyt en”.
SriLankan Airlines
Laivasto
thumb|SriLankan Airlinesin Airbus A320-200. thumb|SriLankan Airlinesin Airbus A330-300. Maaliskuussa 2022 SriLankan Airlinesin laivasto koostui seuraavista lentokoneista:
Kohteet
SriLankan Airlines lentää Bandaranaiken kansainvälinen lentoasemalta Aasiaan, Afrikkaan, Australiaan ja Eurooppaan.
Arthur Hunnicutt
thumb|right|Arthur Hunnicutt Arthur Hunnicutt (17. helmikuuta 1910 – 26. syyskuuta 1979) oli yhdysvaltalainen näyttelijä, joka esiintyi teatterissa, televisiossa ja elokuvissa. Viimeksi mainittujen joukossa ovat Kunnian miehet (1955), Pettämätön pistooli (1957) ja El Dorado (1967). Esiintyminen elokuvassa Korkean taivaan alla (1952) toi Hunnicuttille parhaan miessivuosan Oscar-ehdokkuuden.
Hunnicutt oli lähtöisin Arkansasista ja kuoli kielisyöpään Kaliforniassa.
Ingmar Englund
Ingmar Englund (7. lokakuuta 1920 Munsala – 5. elokuuta 1978 Helsinki) oli suomalainen kitaristi, banjonsoittaja, sovittaja ja orkesterinjohtaja. Hänellä oli aikoinaan oma Ingmar Englundin yhtye. Humppa-Veikoissa hän soitti kitaraa ja banjoa vuodesta 1958 1970-luvulle.
1950-luvulla Englund levytti muun muassa hanuristi Matti Viljasen sekä viulisti Per-Erik Förarsin kanssa sekä soolona ”Tumma yö”/”Kerro kultainen kuu” vuonna 1958 sekä ”Säkkijärven polkka”/”Sputnik-polkka” vuonna 1959. Englund kuului Kankkulan kaivolla -radio-ohjelmaa varten kasatun Humppa-Veikkojen peruskokoonpanoon lähes kuolemaansa asti. Hän oli mukana yli 300 levytyksessä.
Pietarsaaren kihlakunta
Pietarsaaren kihlakunta on entinen Suomen kihlakunta, joka sijaitsi Vaasan läänissä. Vuonna 1940 kihlakuntaan kuuluivat seuraavat kunnat: Kihlakunnan ulkopuolella oli Pietarsaaren kaupunki.
Kihlakunnan maapinta-ala oli 6 837,25 km² (1.1.1938), ja sen väkiluku oli 73 857 henkeä (31.12.1939).
Vuoteen 1835 asti Pietarsaaren kihlakunnan edeltäjänä toimi Korsholman pohjoinen voutikunta, josta vuonna 1776 erotettiin Korsholman keskinen voutikunta. Vuonna 1835 voutikuntien nimet muutettiin kihlakunniks. Vuonna 1860 Korsholman pohjoisesta kihlakunnasta muodostettiin Pietarsaaren kihlakunta. Maantieteellisesti kihlakuntien ja voutikunnan toiminta-alue oli sama, ainoastaan Lappajärvi siirrettiin vuonna 1835 Korsholman itäiseen voutikuntaan. Pietarsaaren kihlakunta lakkautettiin 30.9.1982. Alueen suomenkielisistä kunnista muodostettiin Kokkolan kihlakunta 1.10.1982 alkaen ja ruotsinkieliset kunnat siirrettiin Uudenkaarlepyyn kihlakuntaan. Vuonna 1919 Pietarsaaren kaupunki erotettiin Pietarsaaren kihlakunnasta omaksi henkikirjoitusalueekseen. Pedersören nimismies John Alarik Berg hoiti kaupungin henkikirjoittajan tehtäviä nimismiehen viranhoidon ohessa aina vuoteen 1957 saakka. 1.11.1959 Pietarsaari liitettiin takaisin ympäröivään kihlakuntaan.
Luettelo paradokseista
Tämä on luettelo paradokseista.
Antinomioita
Antinomiat osoittavat vikoja yleisesti hyväksytyissä aksioomissa, määritelmissä tai järkeilyssä. Suurin osa on Russellin paradoksin erityistapauksia tai muunnelmia.
Konditionaalisia paradokseja
Konditionaaliset paradoksit pätevät vain tiettyjen oletusten vallitessa. Jotkin näistä osoittavat tuon oletuksen vääräksi tai epätäydelliseksi, jotkin ovat muunlaisia paradokseja.
Pekka Hedkrok
thumb|Pekka Hedkrok 12.5.2006. Pekka Tapio Hedkrok (s. 7. syyskuuta 1957) on suomalainen säveltäjä ja muusikko.
Pitkän linjan muusikon uran Pekka Hedkrok aloitti 1970-luvulla erilaisissa kokoonpanoissa, joissa hän soitti kosketinsoittimia ja syntetisaattoreita sekä sävelsi kappaleita. Hedkrok oli Lapinlahden Lintujen jäsen vuosina 1984–2008. Hän lauloi, soitti kosketinsoittimia ja oli tuottelias säveltäjä. Lisäksi hän on osallistunut Lapinlahden Lintujen sketsisarjojen tekoon. Hedkrok halusi keskittyä omiin projekteihinsa, joten hän päätti jäädä tauolle yhtyeestä vuonna 2008. Mm. Puujumalat on tämän jälkeen esittänyt Hedkrokin tuotantoa. Sävellystyönsä vaikutuksia on kuultavissa 2000-luvun suomalaisen rockmusiikin taiteellisemmissa saavutuksissa. Hedkrok on jatkanut työtään säveltäjänä tähän päivään.
Italian Grand Prix 1955
Italian Grand Prix 1955 11. syyskuuta 1955 Monzan radalla. Kilpailu oli kauden viimeinen, ja sen voitti Juan Manuel Fangio, jolle voitto oli kauden neljäs.
Rogerio Romero
Rogério Aoki Romero (s. 22. marraskuuta 1969 Londrina, Brasilia) on entinen brasilialainen uimari, joka osallistui uransa aikana viisiin olympialaisiin, alkaen vuodesta 1988. Hänen parhaaksi saavutuksekseensa olympialaisissa jäi seitsemäs sija 100 metrin selkäuinnissa Kesäolympialaisissa 1992. Hän voitti kultamitalin 200 metrin selkäuinnissa Pan American Gameseissa kahteen otteeseen, ensin 1991, ja uudelleen kaksitoista vuotta myöhemmin, vuonna 2003.
Black Sands
Black Sands on brittiläisen muusikon Bonobon neljäs studioalbumi. Se julkaistiin 29. maaliskuuta 2010. Albumin kansikuvassa näkyy valokuva, joka on otettu Derwentwaterissa, pohjois-Englannissa.
Laukaan kihlakunta
Kihlakunnan maapinta-ala oli 4 765,17 km² (1.1.1938), ja sen väkiluku oli 63 847 henkeä (31.12.1939).
Futsal-Nelonen
Futsal-Nelonen  on Suomen futsalin viidenneksi korkein sarjataso.
Etelä
Pelataan kahdessa 12 joukkueen lohkossa yksinkertaiset sarjat. Ottelut pelataan kahdella erotuomarilla ja toimitsijalla, joka kirjaa kumuloituvat virheet ja ottaa ajan. Lohkojen kaksi parasta nousevat Kolmoseen. Lohkovoittajat pelaavat sarjan mitaleista yksinkertaisen sarjan. Lohkojen sijalle 10. ja huonommat putoavat Viitoseen.
A1 (Turku)
Pelataan yksinkertainen sarja. Lohkon voittaja nousee Futsal-Kolmoseen
A2 (Turku)
Pelataan yksinkertainen sarja. Lohkon voittaja nousee Futsal-Kolmoseen
A3 (Satakunta)
Pelataan yksinkertainen sarja, jonka voittaja nousee Futsal-Kolmoseen.
Lars Høgh
pienoiskuva|Lars Høgh vuonna 2013.Poul Lars Høgh Pedersen (14. tammikuuta 1959 Odense – 8. joulukuuta 2021 ) oli tanskalainen jalkapallomaalivahti. Hän pelasi kahdeksan ottelua Tanskan jalkapallomaajoukkueessa ja hänet valittiin Tanskan MM-joukkueeseen 1986 ja EM-joukkueeseen 1996. Hän pelasi MM-kilpailuissa 1986 kaksi ottelua. Hänet muistetaan kuitenkin parhaiten hienosta ja pitkästä urastaan Odense BK:ssa, jossa hän pelasi 817 ottelua vuodesta 1977 vuoteen 2000, jonka jälkeen hän lopetti jalkapallouransa 41 vuoden ikäisenä.
Astronautti
thumb|250px|Astronautti [[Bruce McCandless II avaruuskävelyllä, Challenger-lennolla STS-41-B]] Astronautti on yhdysvaltalaisen määritelmän mukaan ihminen, joka on käynyt yli 50 mailin (n. 80 km) korkeudessa. Astronautti on joko Yhdysvaltain liittovaltion (nykyisin NASAn) hallinnoimalla avaruuslennolla tai saanut avaruuslentoihin koulutuksen NASAssa tai ESAn avaruuslentäjä. Venäläiset avaruuslentäjät ovat kosmonautteja ja kiinalaiset avaruuslentäjät taikonautteja.
NASAlla on vuonna 2010 kaikkiaan 64 lentokelpuutuksen omaavaa astronauttia ja yhdeksän yhdysvaltalaista on astronauttikoulutuksessa. Sukkulalentojen päätyttyä vuoden 2011 aikana puolet näistä ei tule muutamaan vuoteen lentämään Sojuzin matkustajina ISS-avaruusasemalle. Eläkkeelle jääminen tasoittanee astronauttien lukumäärän.
Yleistermi länsimaissa
Termiä käytetään länsimaissa kuvaamaan yleisemminkin avaruuslentäjiä, mutta viimeistään Kiinan kansantasavallan tulo miehitettyihin avaruuslentoihin 2000-luvulla muutti terminologian: yleensä venäläisen kosmonautin ja yleensä Yhdysvalloissa koulutetun astronautin lisäksi termeihin kuuluu taikonautti. Termien erojen takana on eroja avaruuslentäjien koulutuksessa ja lennonaikaisissa tehtävissä.
Avaruusalus ja koulutus määrittelevät
thumb|500px|left|NASAn entisiä ja nykyisiä astronautteja NASAn 50-vuotisjuhlassa [[Clevelandissa 29.8.2008. Eturivissä vasemmalta: Kenneth Cameron, Robert Springer, Neil Armstrong, John Glenn, Jim Lovell ja Kathryn Sullivan. Keskirivissä vasemmalta: Nancy Currie, Terence Henricks, Ronald Sega, Curt Brown, Gregory Harbaugh, Thomas Hennen ja Carl Walz. Takarivissä vasemmalta: Mary Weber, Michael Foreman, Michael Gernhardt, Kevin Kregel, Donald A. Thomas ja Sunita Williams.]]
Kuka kukin luulee olevansa
Kirja on julkaistu kahdesti, vuosina 2005 ja 2007.
Kuka kukin luulee olevansa esittelee tunnettuja suomalaisia matrikkelimaisesti kahdesta näkökulmasta: mitä he luulevat olevansa ja mitä he todellisuudessa ovat.
Kuka kukin luulee olevansa '07 sisältää 600 suomalaisjulkkiksen kuvauksen. Kirja on kirjastoissa luokiteltu huumoriksi.
Allen Lanier
thumb|Allen Lanier (keskellä). Allen Glover Lanier (25. kesäkuuta 1946 Long Island, New York Yhdysvallat – 14. elokuuta 2013 ) oli yhdysvaltalainen Blue Öyster Cult -yhtyeessä soittanut muusikko. Lanier soitti yhtyeessä kitaraa ja kosketinsoittimia. Lanier soitti myös John Calen ja Jim Carrollin kanssa.
Lanier oli mukana Blue Öyster Cult-yhtyeessä sen perustamisesta, eli vuodesta 1967 asti. Yhtye tunnettiin aluksi nimillä Soft White Underbelly ja Stalk Forrest Group. Hänen yhtyeelle tekemiä kappaleita ovat muun muassa "True Confessions", jonka hän myös itse lauloi, "Tenderloin", "Searchin' For Celine", "In Thee" ja "Lonely Teardrops". Hän erosi yhtyeestä vuonna 1985 pettyneenä yhtyeen silloiseen musiikilliseen suuntaukseen, mutta palasi kuitenkin takaisin vuonna 1987.
Vuonna 2007 Lanier siirtyi sivuun BÖC:n lavakokoonpanosta. Yhtyeen kotisivujen ja Facebook-päivitysten mukaan hän "jäi eläkkeelle" yhtyeen toiminnasta ja eli Manhattanilla vaimonsa kanssa. Lanier oli mukana vuoden 2012 lopulla järjestetyssä Blue Öyster Cultin 40-vuotisjuhlakonsertissa, joka jäi hänen viimeiseksi julkiseksi esiintymisekseen.
Lanier seurusteli aikoinaan muusikko Patti Smithin kanssa.
Lanier tunnettiin kovana tupakkamiehenä. Hän sairasti keuhkoahtaumatautia, johon hän menehtyi elokuussa 2013.
Riku Marttinen
Riku Marttinen (s. 26. kesäkuuta 1966 Heinävesi) on suomalainen koripalloilija. Hän pelasi nuoruusvuodet Heinäveden Hyrskeessä ja oli omalta osaltaan auttamassa Hyrskeen nousua koripalloilun I-divisioonaan. Vuonna 1987 Marttinen siirtyi pelaamaan Torpan Poikiin (ToPo), jota hän edusti lopun koripallouransa ajan. Hän voitti Suomen mestaruuden vuosina 1996 ja 1997.
Marttinen pelasi Suomen maajoukkueessa 82 maaottelua. Hän edusti Suomea EM-kilpailuissa 1995.
Salkkari
Salkkari voi tarkoittaa seuraavia:
Formignyn taistelu
Formignyn taistelu käytiin 15. huhtikuuta 1450 Bayeuxin Formignyssä Ranskassa.
Esinäytös
Ranskan ja Englannin välille oli allekirjoitettu aselepo. Kuitenkin 23. maaliskuuta 1449, englantilaisten joukkoihin kuulunut seikkailija Surienne, jota sanottiin Aragonialaiseksi, valtasi Fougèresin kaupungin. Tämä tapahtuma sai Bretagnen liittoutumaan virallisesti ranskalaisten puolelle, vaikkakin Arthur de Richemont, joka oli Bretagnen herttuan veli, oli toiminut Ranskan kuninkaan connetablena useiden vuosien ajan.
Atlantin rannikolla olivat vielä 12. lokakuuta englantilaisten hallussa Avranches, Bayeux, Bricquebec, Caen, Cherbourg ja Saint-Sauveur-le-Vicomte. Mutta talven myötä bretagnelaiset kotiuttivat armeijansa ja siten sallivat englantilaisten palata Normandiaan.
Hyödyntäen tätä rauhallista vaihetta Suffolkin hertua onnistui rahoittamaan 3.500 miehen armeijan, joka oli Sir Thomas Kyrielin komennossa. Joukot nousivat maihin Cherbourgissa 15. maaliskuuta. Heidän tarkoituksensa oli liittyä Caenin kaupungissa oleviin 2 000 miehen vahvuisiin joukkoihin. Matkan varrella oli kuitenkin ranskalaisten hallussa oleva Valognesin kaupunki. Kaupungin piiritys alkoi 20. maaliskuuta ja siihen saatiin apua muista englantilaisten hallitsemista kaupungeista. Kuninkaalle annettiin hälytys ja luotiin 3 000 miehen armeija, jota komensi Jean de Bourbon, Clermontin kreivi. Tämä armeijan piti liittyä Arthur de Richmontin joukkoihin. Tämä armeija saapui Carentan kaupunkiin 12. huhtikuuta ja sai tiedon kaksi päivää aiemmin tapahtuneesta Valognesin kaupungin antautumisesta. Richmontin kreivi, jonka tehtävänä oli koota bretagnelaisten armeija, sai tiedon tapahtumista vasta 25. maaliskuuta.
Kreivi Artuhur de Richmond saapui Coutencen kaupunkiin 13. huhtikuuta ja hän sai viestin Clermontin kreiviltä. Viestissä oli tietoja Clermontin sijainnista, mutta hän tulkitsi väärin Kurielin liikkeitä ja oletti tämän matkaavan kohden Saint-Lôn kaupunkia. Tosiasiassa Kyriel otti tietoisen riskin löytääkseen kahlaamon Grand Veyn lähden suoalueelta. Ja iltapäivällä hän saapui Formignyn kylään, jota hän heti vahvisti linnoittamalla, saadakseen etapin matkallaan. Clermont huomasi 14. huhtikuuta englantilaisten aikeet, mutta ei reagoinut asiaan mitenkään. Vasta illalla hän lähetti tiedon asiasta Arthur de Richomontille, joka vasta aamulla sai tiedon asiasta.
Taistelutapahtumat
Ranskalaiset joukot lopettivat leirinsä rauhallisesti ja valmistautuivat jatkamaan matkaa Bayeuxiin. Samaan aikaan englantilaiset hyökkäsivät lännestä tulleiden Clermontin miesten kimppuun 2 000 miehen armeijalla. Englantilaisten tarkoituksena oli katkaista ranskalaisten matkanteko. Uskollisina vanhalle ja hyväksi koetulle englantilaiselle sodankäyntistrategialle, Kyriel määräsi joukkonsa taisteluun. Jousimiehet olivat eturivissä ja heitä suojelivat tukijoukot ja he odottivat. Kaikki ritarit olivat laskeutuneet hevosiltaan, ainoastaan vasemman siiven reservit olivat satulassa etelän suunnassa. Oikea sivusta, joka oli pohjoisessa, oli suojattu pienellä linnoitusrakennelmalla.
Clermont liikutteli joukkojaan englantilaisten jousimiesten ulottumattomissa ja antoi vain 60 keihäsmiehen ja kahden kanuunansa, jotka oli annettu Louis Giribautin komentoon, saada aikaan harvennusta englantilaisten jousimiesten joukoissa. Kanuunat laukaisivat ammuksen aina kahdeksan minuutin väliajoin. Tarkoituksena oli vallata sillanpää ja läheinen kahlaamo, jotta voitaisiin kontrolloida jokea, joka erotti kaksi englantilaisten armeijaa toisistaan. Tämä yritys oli päätetty tehdä jo ennen bretagnelaisten armeijan saapumista, joka tuli paikalle connetable Erthur Richmontin johtamana ja Bretagnen herttuan lähettämänä.
Matthieu Grat ei viivytellyt vastahyökkäyksen kanssa. Englantilaiset tapparakeihäiset sotilaat saavuttivat tykkimiehet. Pierre de Brézé kunnostautui raivaamalla tieltään ranskalaisen tykistön ja pian oli koko ranskalainen armeija suurissa vaikeuksissa. Samaan aikaa Arthus de Richemnot, joka oli vielä jonkin matkan päässä, sai tietoa taistelusta talonpojilta ja päätti lisätä joukkojensa vauhtia. Englantilaisten puolelta vain Grothin sivusta oli taistelussa, Kyriel säästi toista reservissä. Taistelu oli kestänyt kolme tuntia.
Samalla hetkellä ilmaantui 2 000 miehen armeija eteläiselle kukkulalle. Tämä aiheutti ilonhuutoja englantilaisten joukoissa, koska he uskoivat Caenin armeijan lähettäneen lisäjoukkoja Somersetin johtamina. Kuitenkin, kun havaittiin musta risti ja kärpännahka lipuissa, jotka olivat Bretagnen tunnukset, niin englantilaiset olivat suuresti pettyneitä. Näin bretagnelaiset joukot hyökkäsivät pitkin rinnettä englantilaisten reservien kimppuun.
Englantilaisten linjat sortuivat ja bretagnelaisten armeija antoi armoniskun englantilaisille. Walesilaiset jousimiehet pelkäsivät, että ranskalaiset amputoivat heidän peukalonsa ja siksi he taisteilivat viimeiseen mieheen. Kronikoitsijat puhuvatkin 500 walesilaisen jousimiehen surmasta ja työn viimeistelivät alueen talonpojat ryöstäessään aluetta.
Tätä taistelua on usein pidetty sellaisena, jossa ensimmäistä kertaa tykistöllä oli ratkaiseva osuus taistelujen kulussa. Asia on kuitenkin vaikeasti tulkittavissa, sillä enemminkin tulevan Bretagnen herttuan Arthur III johtamien apujoukkojen saapuminen ranskalaisten vahvistukseksi, näyttää ratkaisseen taistelun kulun.
Juhan Parts
Juhan Parts (s. 27. elokuuta 1966 Tallinna) on Viron entinen pääministeri ja Res Publica -puolueen entinen puheenjohtaja. Parts toimi Viron pääministerinä vuosina 2003–2005. Hän toimi myöhemmin Andrus Ansipin toisen ja kolmannen hallituksen talous- ja viestintäministerinä 2007–2014.
Isänmaan ja Res Publican liitto (IRL) asetti Partsin puolueen pääministeriehdokkaaksi vuoden 2015 vaaleissa. Vaaleissa IRL koki suuren vaalitappion, mihin yhtenä syynä arvioitiin olleen Partsin asettamisen pääministeriehdokkaaksi, vaikka tämä ei ollut puolueen puheenjohtaja. Juuri ennen vaaleja pidetyssä pääministeriehdokkaiden vaalitentissä Partsin arvioitiin pärjänneen kuitenkin vahvasti. Vaalien jälkeen Parts puolusti IRL:n vaaliohjelmaa ja kertoi jakavansa vastuun tappiosta yhdessä puolueen puheenjohtajan Urmas Reinsalun kanssa.
Viron hallitus esitti 10. lokakuuta 2016 Partsin nimittämistä Euroopan tilintarkastustuomioistuimen jäseneksi. Partsin nimitys hyväksyttiin sekä Euroopan parlamentissa että Eurooppa-neuvostossa joulukuun lopulla.
Parts on opiskellut oikeustiedettä Tarton yliopistossa.
Kilparatojen sankari
Kilparatojen sankari (The Last American Hero tai Hard Driver) on Lamont Johnsonin ohjaama yhdysvaltalainen elokuva, joka perustuu NASCAR-kilpa-ajajan Junior Johnsonin elämään. Elokuvan on käsikirjoittanut William Roberts kirjailija-toimittaja Tom Wolfen Johnsonista tekemien lehtijuttujen pohjalta. Elokuvan pääosaa näyttelee Jeff Bridges, ja tunnussävelmän ”I Got a Name” esittää Jim Croce.
Juoni
Pontikkaa metsässä tislailevan maalaisisän poika Elroy Jackson Jr. on isänsä tavoin itsepäinen oman tiensä kulkija, joka oppii ajamaan hoitamalla isänsä pontikkatoimituksia ja löytää oman uransa kilpa-autoilun parista.
Vastaanotto ja jälkimaine
Helsingin Sanomien ensi-ilta-arvostelussa 1975 Eeva Järvenpää ei pitänyt Kilparatojen sankaria kovin merkittävänä elokuvana, mutta ”nuorison sankarin muotokuvana se on linjakas, kuvaukseltaan ja henkilöohjaukseltaan jäntevä työ”. Jeff Bridgesistä sanotaan, että hän ”muovaa Junioristaan amerikkalaisen elämänmuodon ihannetyypin, kekseliään, tarmokkaan, keinoja kaihtamattoman, raa'alla voimalla eteenpäin rynnistävän nuoren miehen, joka yhteiskunnassa pääsee pitkälle”. Video-oppaassa vuodelta 1994 Bello Romano kutsuu elokuvaa kiintoisaksi toimintadraamaksi muillekin kuin autourheilun ystäville ja antaa elokuvalle kolme tähteä viidestä, mikä vastaa sanallista arviota ”hyvä”.
Viitasaaren kihlakunta
Viitasaaren kihlakunta on entinen Suomen kihlakunta, joka sijaitsi Vaasan läänissä. Vuonna 1940 kihlakuntaan kuuluivat seuraavat kunnat:
Kihlakunnan maapinta-ala oli 6 937,58 km² (1.1.1938), ja sen väkiluku oli 53 722 henkeä (31.12.1939).
Black Mesa
Black Mesa voi tarkoittaa
Randolph Bresnik
Bresnik syntyi Fort Knoxissa, Kentuckyssa, mutta pitää Santa Monicaa Kaliforniassa kotikaupunkinaan. Hän on naimisissa newjerseyläisen Rebecca Burginin kanssa.
Bresnik valmistui Santa Monica High Schoolista Santa Monicassa, Kaliforniassa vuonna 1985. Hän suoritti alemman korkeakoulututkinnon matematiikassa The Citadel -sotilasoppilaitoksessa vuonna 1989 ja ylemmän korkeakoulututkinnon ilmailujärjestelmistä University of Tennessee-Knoxvillessa vuonna 2002.
Bresnik on Yhdysvaltain merijalkaväen lentäjä. Hän on lentänyt muun muassa F/A-18 Hornetilla. Hän valmistui laivaston koelentokoulusta (USNTPS) joulukuussa 1998 ja suoritti koelentoja F/A-18 Hornetilla ja toimi lennonopettajana. Hän lensi myös Irakin lentokieltovyöhykkeen valvontalentoja ja osallistui Irakin sodan taistelulentoihin.
Markkinointi
Markkinointi tarkoittaa toimenpiteitä, joilla yritys tai muu organisaatio pyrkii edistämään tuotteidensa tai palveluidensa myyntiä. Keinoja ovat mm. asiakkaisiin vaikuttavien tekijöiden analysointi, tutkiminen, suunnittelu, toimeenpano ja valvonta. Siihen liittyvät itse tuotteen tai palvelun suunnittelu houkuttelevaksi, sen tuominen ostajien helposti saataville (ns. jakelutie), tuotteesta ja tuotemerkistä ja niiden ominaisuuksista kertominen ostajille (myynti ja markkinointiviestintä) sekä oikeanlainen hinnoittelu, jolla tuotteet saadaan kaupaksi kannattavasti. Palvelujen markkinoinnissa korostuvat lisäksi palveluhenkilöstön taidot, palveluprosessin sujuvuus sekä palvelutoiminnan fyysiset puitteet.
Markkinointi-termiä käytetään myös liiketaloustieteen osa-alueesta, joka tutkii asiakkaita, kuluttajia, liiketoimintaa ja niiden välisiä suhteita. Organisaation yhtenä toimintona markkinoinnin tarkoitus on edistää markkinoitavan tuotteen tai palvelun myyntiä. Tyypillisesti markkinointi on pitkäjännitteistä ja hidasta toimintaa, jonka tulokset näkyvät vasta pitkän ajan kuluttua; lyhytaikaiset ja näkyvät kampanjat ovat koko markkinoinnin kentästä vain pieni jäävuoren huippu.
Markkinointi tarkoittaa paljon enemmän kuin pelkästään mainontaa ja myyntiä. Hyödykkeen elinkaaren näkökulmasta markkinointiin luetaan kaikki vaiheet tuotekehittelystä ja siihen johtaneesta asiakkaiden tarpeiden kartoituksesta ja potentiaalisten asiakkaiden manipuloinnista aina käytöstä poistetun tuotteen kierrätykseen asti.
Operatiivinen markkinointi tähtää yleensä uusien asiakkaiden hankintaan tai nykyisten asiakkaiden tyytyväisyyden parantamiseen ja aktivoimiseen.
Tietokirjailija Philip Kotlerin määritelmän mukaan "markkinointi on sosiaalinen prosessi, jonka kautta yksilöt ja ryhmät tyydyttävät tarpeitaan ja halujaan vaihtamalla tuotteita ja luomalla arvoa muiden kanssa". Markkinointi liittyy keskeisesti markkinatalouteen jossa yritykset ja niiden tuotteet kilpailevat kuluttajien suosiosta. Lukuisissa maissa muiden muassa alkoholin ja tupakan markkinointia on erikseen rajoitettu.
Markkinoinnin historiaa
Markkinointi käsitteenä ”keksittiin” noin 100 vuotta sitten. Tavaroiden ja palveluiden massatuotannon myötä asiakkaat vieraantuivat tuottajista ja välittäjiksi tarvittiin markkinointiosastoja ja myyjäverkostoja.
Markkinoinnin kehitystä on leimannut jatkuva vaihtelu erilaisissa painotuksissa ja paradigmoissa. Nämä paradigmat eivät myöskään ole kovin selkeästi seuranneet toisiaan vaikka näin mielellään ajatellaan. 1940–1950 markkinoinnin johtamisen näkökulma alkoi saada lisää painoarvoa ja 1950–1960 markkinointi alkoi jäsentyä tieteellisenä oppina. 1980–2000 markkinointi yhteiskunnallistui, laventui ja pirstoutui yhä vaikeammin käsitettäväksi viidakoksi. 2000-luvulla ajankohtaisia asioita ovat olleet mm. suhdemarkkinointi, elektroninen liiketoiminta, brändit, kuluttajakäyttäytyminen ja palvelujen markkinointi.
1990-luvulla markkinoinnin hallitsevaksi paradigmaksi nousi suhdemarkkinointi, jolla pyritään luomaan asiakasuskollisuutta, jotta yritys ei olisi kilpailussa niin haavoittuvainen esimerkiksi kilpailijoiden hinnanalennuksille. Suhdemarkkinointi edellyttää tuotteen kehittämistä asiakkaan toiveiden näkökulmasta ja korostaa erityisesti osa-aikamarkkinoijien eli kaikkien asiakassuhteissa olevien työntekijöiden roolia. Suhdemarkkinoinnin toimeenpanovälineitä ovat kanta-asiakaskortit, kuten S-ryhmän S-etukortti, Keskon K-Plussa-kortti ja Suomen Lähikauppa Oyn Bonus-kortti sekä käsite asiakasomistajuudesta. Järjestelmien ylläpitäminen maksaa noin 2% liikevaihdosta.
Ennen suhdemarkkinointia markkinoinnin malli oli transaktiomarkkinointi, joka korostaa asiakassuhteiden sijaan myyntitapahtumia. Transaktiomarkkinointia on johdettu niin sanotulla 4P-mallilla, jossa kilpailukeinoina olivat hinta (price), markkinointiviestintä (promotion), tuote (product) ja jakelu (place). 4P on yhä relevantti, mutta sitä voidaan pitää operatiivisena näkökulmana suhdemarkkinointiin, joka taas on strateginen näkökulma.
Markkinoinnin klassinen 4P-malli
Perinteiset lähinnä tavaroiden markkinoinnin perusteella löydetyt kilpailukeinot (4P):
Suhdemarkkinointi ja erityisesti palveluiden markkinointi on sittemmin pyrkinyt laajentamaan 4P:n keinovalikoimaa. Laajennetussa 7P-mallissa ovat kilpailukeinoina perinteisten (price, promotion, product, place) lisäksi ihmiset (people), prosessit (process) ja fyysinen ympäristö (physical evidence).
4P-mallista laajennettu 7P-malli
Asiantuntijapalveluiden markkinoinnin kilpailukeinot (7P):